open-index/open-wikipedia-markdown huggingface dataset:
Berriasiar

**Berriasiar**ra Kretazeoko lehenengo estaia da. Orain dela 145,5 ± 4 Ma eta 140,2 ± 3 Ma artean hedatu zen. Aurreko estaia Tithoniarra izan zen, Jurasikoko Doggerrean, eta ondoren etorriko zena Valanginiarra. Izena Frantziako Ardeche departamentuko Berrias herritik dator.

## Fauna 
### Ammonoidea 
* *Andesites*
* *Argentiniceras*
* *Aspidoceras*
* *Aspidostephanus*
* *Berriasella*
* *Blandforinceras*
* *Chetaites*
* *Craspedites*
* *Cuyaniceras*
* *Garniericeras*
* *Groebericeras*
* *Hectoroceras*
* *Kilianella*
* *Leptoceras*
* *Leptotetragonites*
* *Limaites*
* *Lissonia*
* *Neocomites*
* *Neocosmoceras*
* *Paracraspedites*
* *Parapallasiceras*
* *Praetollia*
* *Proleopoldia*
* *Pseudargentiniceras*
* *Pseudogarnieria*
* *Riasanites*
* *Subalpinites*
* *Subcraspedites*
* *Subthurmannia*
* *Temnoptychites*
* *Thurmanniceras*
* *Thollia*

## Erreferentziak 
## Kanpo estekak
Andesites

***Andesites*** ongi ezagunak diren ammonite izeneko zefalopodoen artean genero fosil bat da. Kretazeoan bizi ziren, Berriasiarrean., hau da, orain dela 145 milioi urte inguru.
## Erreferentziak 
## Kanpo estekak
Shunkan Ido

**Shunkan Idō** (瞬間移動, Bat bateko leku aldaketa) Dragoi Bola manga eta animeko teknika bat da. Yadrat Planetako biztanleek asmatutako teknika da eta erabiltzaile nagusiak Son Goku, Cell, Kibito eta Coola dira.

Egiteko, joan nahi den tokian dagoen pertsona batek Kia somatu behar da (asko laguntzen du pertsona hori ezagutzeak) eta leku aldaketa gauzatzen da. Teknika honek kontzentrazioa eskatzen du eta nahiz eta edozein posturatan egin daitekeen, normalean esku baten hatz erakuslea eta luzea kopetan, beste eskua bihotzean eta begiak itxita egiten da.

## Historia laburra 
Freezer garaitu ostean, Son Gokuk Freezerren Indar Berezien ontzi bat hartu eta Namek planeta lehertu aurretik ihes egitea lortu zuen. Ontzi hau Yadrat Planetara joateko zegoen programatuta. Hemen larriki zaurituta bertako biztanleek zaindu eta Polungak Lurrera eraman behar zuenean, ez zuen nahi izan, teknika misteriotsu hau ikastea nahi baitzuen.

Satan Txiki eta Kami-sama bateratu ostean, Son Gokuk Kaitoren laguntzaz Namek Berri planeta aurkitu zuen, Namektarrak bertara joan baitziren Namek lehertu ostean. Son Gokuren asmoa Ahalguztidunaren postua hartuko zuen norbait aurkitzea zen, eta Dende aurkitu zuen.

Cellen Jokoan, bioandroideak bere burua lehertzea erabaki zuen Lurrarekin batera baina Gokuk hau sahiestea lortu zuen Cell berarekin Kaitoren Mundura eramanda; zoritxarrez Cell ez zen hil eta gainera teknika ikasi zuen. Honela Lurrera itzuli ahal izan zen.

Dragoi Bola GTn, Gokuk behar bezala leku aldatzeko ahalmena galdu zuen txiki bilakatu zelako, nahiz eta Super Saiya 4 egoeran zuzen egiteko gauza zen. Honela eraman ahal izan zuen gizateriaren zati handi bat Tsufur Planetara Lurra lehertzear zela.

## Shunkan Idou Kame Hame Ha 
Behin bakarrik erabili zuen Son Gokuk Cellen aurka. Saiya bere gainean jarri zen Kame Hame Ha bat botatzeko prestatuta baina bat batean lekualdatu eta beherago jarri zen erasoa botaz. Gorputzaren goiko aldea desintegratzea lortu zuen baina berriz osatu zen.

## Ikus 
* Son Goku
* Dragoi Bola

## Kanpo estekak
Zidakos

**Zidakos** Euskal Herriko ibai bat da, Nafarroa Garaia lurraldean kokatuta. 51,6 kilometro luzerarekin, Orbaibarreko Bariainen jaiotzen da, 945 metroko altueran, eta Aragoi ibaian isurtzatzen da, Kaparrotsu herriko inguruan, 299 metroko altueran.

Ibilbidean zehar, 456 kilometro koadroko arroko urak jasotzen ditu, eta Garinoaindik igarotzean 0,370 metro kubiko segundoko batez besteko emaria hartzen du segundoko, eta 0,816 metroraino igotzen dira Erriberri parean. Garinoaingo minimoa 0,074 da irailean eta 0,722ko maximoa otsailean; Erriberriko zifrak 0,094koak dira abuztuan eta 2,100koak martxoan.

Bere ibilbidean, Orbaibar ibarrak, Tafallaldea eskualde geografikoak eta Aragoiko Erriberak zeharkatzen ditu.

## Izena 
Ibaiaren izen ofiziala *Zidacos* da, ibilbidearen zatirik handienean jasotzen duen izenarekin bat datorrena. Hala ere, ibilbidearen punturik altuenean beste izen batzuk ditu. Karbatoki mendiaren magalean jaio zenetik Mairagako urtegiraino, *Mairagako erreka* izena hartzen du. Hortik aurrera, *Zidacos* (ofiziala), *Zidakos* (euskarazko bertsioa) eta *Cidacos* (forma gaztelaniatua, Espainiako *Cidacos* ibaiarekin nahasteko eragozpena du) formek hartzen dute lekukoa, sinonimoak denak.

## Ibilbidea 
### Ibaiadarrak 
*Mairagako erreka* bezala:

* Bariaingo erreka (ezkerraldea)
* Entzinarreko erreka (ezkerraldea)
* Etxanoko erreka (ezkerraldea)
* Sorginarango erreka (eskuinaldea)
* San Romango erreka (eskuinaldea)

*Zidakos ibaia* bezala:

* Artusiko erreka (eskuinaldea)
* Arizpeletako erreka (eskuinaldea)
* Leotz ibaia (ezkerraldea)
* Aranberoko erreka (eskuinaldea)
* Santsoaingo erreka (ezkerraldea)
* Balgorrako erreka (ezkerraldea)
* Abakoko erreka (eskuinaldea)
* Donamartiriko erreka (ezkerraldea)
* Artzainaren Putzuko erreka (ezkerraldea)
* Sasoko erreka (eskuinaldea)

### Zehartatutako herriak 
* Bariain
* Soltxaga
* Mendibil
* Barasoain
* Garinoain
* Puiu
* Tafalla[thumb|300x300px|[Zidakos ibaia Tafallan, tren-geltokitik gertu.]]
* Erriberri
* Beire
* Pitillas
* Murelu Konde
* Traibuenas

### Nabarmendutako zubiak 
* Puiuko zubia

## Oharrak 
## Erreferentziak 
* 

## Ikus, gainera 
* Aragoi
* Nafarroa Garaiko ibaiak
* Euskal Herriko ibaiak

## Kanpo estekak
Basaizaldea (Lizartza)

**Basaizaldea** Lizartzako auzoa da, herrigunearen mendebaldean, Osabio mendiaren magalean.

## Kanpo estekak 
* Basaizaldea Gipuzkoako Foru Aldundiaren webgunean.
Ermitalde (Lizartza)

**Ermitalde** Lizartzako auzoa da, herrigunearen hegoaldean, Araxes ibaiaren mendebaldean. 

Sagrarioko ermita da bertan nabarmentzen den eraikina (kanpandorreak eliza batekoa dirudi, baseliza soil batena baino gehiago. Uberetako ermita ere esaten zaio eraikinari, Ubereta izena oso lotua baitago auzoari: Ubereta eta Uberetabarrena baserriak daude bertan.

## Kanpo estekak 
* Basaizaldea Gipuzkoako Foru Aldundiaren webgunean.
Elizondo (Lizartza)

**Elizondo** Lizartzako auzoa da, herrigunea bera osatzen duena. Izenak dioen bezala elizaren inguruan dago, Araxes ibaiaren ezkerreko aldean.

## Ikus, gainera 
* Lizartza

## Kanpo estekak 
*  Elizondo Gipuzkoako Foru Aldundiaren webgunean.
*  Elizondo auzoko eraikinak.
Mendarozabal

**Mendarozabal** Mendaroko auzo bat da, herrigunearen hegoaldean. 

## Demografia 
## Kanpo estekak 
* Gipuzkoako Foru Aldundiaren webgunea.
Azpilgoeta

**Azpilgoeta** Mendaroko auzo bat da, herrigunearen hegoaldean.

## Demografia 
## Ikus, gainera 
* Azpilkueta

## Kanpo estekak 
*  Gipuzkoako Foru Aldundiaren webgunea.
Garagartza (Mendaro)

**Garagartza** Mendaroko auzo bat da, herrigunearen iparraldean. 

## Demografia 
## Kanpo estekak 
* Gipuzkoako Foru Aldundiaren webgunea.
Garagartza

**Garagartza** izenarekin honako bi auzo hauek daude:
* **Garagartza**, Arrasateko auzoa.
* **Garagartza**, Mendaroko auzoa.
Euskal deitura ere bada, adibidez pertsona hauena:

* Fran Garagarza
* Fausto Garagartza
* Cristina Garagarza
Morocco (1930eko filma)

***Morocco*** 1930eko filma da, drama erromantiko generokoa, Josef von Sternbergek zuzendu zuena. Antzezle nagusiak Gary Cooper, Marlene Dietrich eta Adolphe Menjou izan ziren. Jules Furthmanek Benno Vigny idazlearen *Amy Jolly* eleberria egokitu zuen. 

Estreinatu zenean nolabaiteko zeresana sortu zuen, emakume bi elkarri musu ematen agertzen zirelako. Lau izandapen lorti zituen Oscar sarietarako: emakumezko aktore onena, zuzendaritza artistiko onena, argazkigintza onena eta zuzendari onena.

## Sinopsia 
Atzerriko Legiora joandako Tom Brown soldaduaren berri ematen du, Marokon izandako maitasun harremanarena hain zuzen.

## Aktoreak 
## Kanpo estekak 
* **imdb.com** **Morocco**
Paracraspedites

***Paracraspedites*** ongi ezagunak diren ammonite izeneko zefalopodoen artean genero fosil bat da. Kretazeoan bizi ziren, Berriasiarrean , hau da, orain dela 145 milioi urte inguru.
## Erreferentziak 
## Kanpo estekak
Gwyneth Paltrow

**Gwyneth Kate Paltrow** (Los Angeles, Kalifornia, Ameriketako Estatu Batuak, 1972ko irailaren 27 - ) aktore estatubatuarra da.

## Filmografia 
Taula honetan ikus daitezke filma bakoitzaren zuzendaria, enpresa ekoizlea eta beste izenburuak (gaztelaniaz, frantsesez):

### Pertsonaiak eta oharrak 
## Kanpo estekak 
*  IMDB
Ikerketa Nuklearrerako Europako Kontseilua

**Ikerketa Nuklearrerako Europako Kontseilua** edo **CERN** () munduko partikulen fisika laborategi handiena da.

## Historia 
1954ko irailaren 29an 12 herrialde europarrek Biltzarra sortu zuten, egun nazioarteko zientzialarien lankidetza eredua eta ikerketa gune garrantzitsuenetariko bat dena. Kontseiluak 20 estatu kide ditu, finantza eta antolakuntzaz arduratzen dutenak. Gainera beste 28 herrialdek zientzialariak bidaltzen dituzte han lan egiteko. 28 herrialde hauetatik zortzik begiztatzaile kategoria dute Biltzarraren batzarretan.

CERNen lehendabiziko arrakasta zientifikoa 1984an gertatu zen, urte hartan Carlo Rubbiak eta Simon van der Meerrek Fisikako Nobel Saria lortu zuten W eta Z bosoiak aurkitzeagatik. 1992an Georges Charpakek sari bera jaso zuen.

## Jardunbidea 
CERN Suitza eta Frantzia arteko mugan dago, Genevatik gertu. Zenbait partikula-azeleratzaile ditu:
* LEP (*Large Electron-Positron Collider*).
* LHC (*Large Hadron Collider*), munduko partikula-azeleratzaile handiena dena 27 kilometroko diametroa duelako.

CERN oinarrizko fisikaz ez ezik beste zientzietaz ere arduratzen da. Adibidez, 1990ean, Tim Berners-Lee eta Robert Cailliauk www sistema asmatu zuten; CERNLIB matematikazko liburutegia asmatu zuten; iman supereroaleak hobetu zituzten, eta abar.

## Kideak 
* Estatu kideak: Alemania, Austria, Belgika, Bulgaria, Danimarka, Erresuma Batua, Eslovakia, Espainia, Finlandia, Frantzia, Grezia, Herbehereak, Hungaria, Italia, Norvegia, Polonia, Portugal, Suedia, Suitza eta Txekiar Errepublika.
* Begiztatzaileak: Europako Batzordea, India, Israel, Japonia, Errusia, Turkia, UNESCO eta Ameriketako Estatu Batuak.
* Laguntzaileak: Aljeria, Argentina, Armenia, Australia, Azerbaijan, Bielorrusia, Brasil, Errumania, Eslovenia, Estonia, Georgia, Hegoafrika, Hego Korea, Islandia, Iran, Irlanda, Kanada, Kolonbia, Kroazia, Mexiko, Maroko, Pakistan, Peru, Serbia, Taiwan, Txina, Ukraina eta Zipre.

## Helbidea 
thumb|190px
Helbide bi hauek ditu:
* *European Organization for Nuclear Research*
:*CERN CH-1211 Genève 23*
:*Switzerland *

* *Organisation Européenne pour la Recherche Nucléaire*
:*F-01631 CERN Cedex*
:*France*

## Bitxikeriak 
Dan Brown idazlearen *"Angels & Demons"* eleberriak CERNen du hasiera.

## Erreferentziak 
## Kanpo estekak 
* Webgune ofiziala
*  CERNari buruzko artikulua *Berria* egunkarian
A-2

thumb|A-2 autobidea Zaragozan

**A-2** edo **Ipar-Ekialdeko Autobia** Madril eta El Pertus lotzen dituen autobia da, Guadalajara, Zaragoza, Lleida, Bartzelona eta Gironatik igarotzen delarik, besteak beste. 780 kilometroko luzera du.

## Tarteuneak 

## Erreferentziak 
## Kanpo estekak
Murko

thumb|300px|Murko txinatarra.
**Murko** edalontzi edo pitxer baten itxura duen ontzia da. Apaingarri gisa erabiltzen da eta material desbedinez egina egon daiteke: beiraz, zeramikaz, metalez... Arkitekturan, bestetik, elementu apaingarria izan da denbora luzean, batez ere eraikinetan eta lorategietan.

## Iruditegia 

Image:Athena Herakles Staatliche Antikensammlungen 2301 A full.jpg|Atikako anfora greziar bat.
Image:Portland Vase BM Gem4036 n4.jpg|Beira erromatarra.
Image:Vase à eau bénite.jpg|Ur bedeinkatuaren murkoa.
Image:Vase_de_chine.jpg|Murko txinatarra.
Image:Vase Médicis.jpg|Murko Médicis estilokoa.
Image:MS-SchnitzlackvaseFloral15Jh.JPG|Ming dinastiako murkoa.

## Erreferentziak 
## Kanpo estekak
Carlos Gonzalez

**Carlos González Rodríguez** (Zaragoza, Espainia, 1960 - ) pediatra da. Nazioarteko Esnearen Ligako Osasun Aholkularitzako kide da eta 1992tik 100 ikastarotik gora eman ditu osasun alorreko profesionalentzat. Metodo konduktistaren kontra, tartean Eduard Estivill espezialistarena, atxikimenduz haztearen defendatzaile sutsua da.

## Liburuak 
* *Mi niño no me come* (1999)
* *Bésame mucho* (2003)
* *Un regalo para toda la vida* (2006)

## Kanpo estekak 
* Elkarrizketa Carlos Gonzálezi Argia aldizkarian
* Elkarrizketaren bideoa Carlos Gonzálezi Argia.com-en
Armorkora

**Almora**, **Armura** edo **Armorkora** dira tontortxo artifizial batzuen izena Arabako Kuartangon, Urbasan eta Ataunen.. Harri eta lur multzo hauen azpian, trikuharriak topatu dira. Trikuharrien beste izen batzuk **murko**, **morkuero**, **treguharri**, **mairuetxe** eta **jentilarri** dira. Murko da baita ere Itzako toponimo bat. Bertan erdi aroan herrixka bat egon zen.

Zenbait kasuetan, hala ere, murko hauek ez dira megalitoak edo haien aztarnak. Izan daitezke, esate baterako, belarrari leku gehiago emateko zelai-larretatik ateratako harrien pilaketak, edo antzinako artzain txabolen hondakinen pilaketak. Lehen, artzainek beraien txabolak oso gai hauskor eta ahulekin eraikitzen zituzten udako larreko mendimultzo handietan. Haren ondorioz, larre garaian neguan hondatutako aterpeak berreraiki behar izaten zituzten urtero...lehenengoaren hondakinen gainean. Haren ondorioz sortu ziren orain hain deigarriak diren, esate baterako, Aralarreko morkuero asko.

Jose Duesok jaso zuen sinesmen bat, Arabako mendebaleko haranetakoa, hau dioena: «Morkuero hauetan, Murko izeneko izaki mitikoen herrikoak daude lurperatuta, eta Morkuero hauen barnean oraindik ere bizi dira». Sinesmen horren oso antzekoa da zelta mitologiako elezahar eta sinesmen multzo handi bat. Adibidez, Irlandako Sidh: zelten beste mundua da, jainko eta heroien eremua, baina era berean hango morkueroak izendatzen ditu. Ingelesaren "Shee" handik dator. Irlandako mitologian, *aos sí*-ak (aes sídhe-en izen zaharra), naturaz gaindiko ireluen arraza oso boteretsua zen, beste mitologietako maitagarrien eta elfoen parekoak. Lur azpian bizi ziren, maitagarrien munduan, mendebaldeko itsasoaz haratago, edo mundu ikusezin batean, baina gizakien munduarekin batera existitzen dena. Morkueroak ziren bi mundu horien arteko ataria.

## Bibliografia 
* *Jose Miguel de Barandiaran, obras completas*. Egilea, Jose Migel Barandiaran. Argitaletxea, Editorial la gran enciclopedia vasca, Bilbo 1976.
* "*Nosotros los Vascos. Mitos leyendas y costumbres*". Egilea, Jose Dueso. Argitaletxea, Lur. 1990.

## Kanpo estekak
Soñua

**Soñua**, 1980ko hamarkadan Marino Goñik sortu zuen Euskal Herriko diskoetxea izan zen. Euskal Rock Erradikalarekin sorrerarekin batera sortu zen Soñua eta garrantzi handia izan zuen urte haietan, urte horietako talde askok diskoetxe honekin atera baitzituzten beraien lehen lanak. Adibide bezala, Kortatu, Hertzainak edo Cicatriz bezalako taldeak ditugu.

1990eko hamarkadan, Oihuka diskoetxeak Soñuaren lan asko berrargitaratu egin zituen.

## Kanpo estekak
Otívar

**Otívar** Granadako probintziako (Espainia) udalerria da. 2007an 1.136 biztanle zituen. Málagako probintziarekin muga egiten du.

## Hiri senidetuak 
* 

## Kanpo estekak 
*  Otívarko Udala
Begoña Kirol Elkartea

**Begoña Kirol Elkartea** Bilboko Begoña auzoko futbol taldea da.

## Historia 
thumb
*Unión Deportiva Begoña* 1924ko ekainaren 7an Begoñan sortu zuten, Bilboko auzo bihurtu baino zenbait hilabete lehenago. Klubak Boluetako *Ariñ-Beti* eta Mallonako La Cruz auzoko *Cruzados* futbol taldeak batu zituen. Herrian bazeuden beste talderik orain bizirik daudenak, tartean Sporting Begoñes, egun Santutxu FK dena.

Gregorio Urkaregi, berrogeita sei urtez Begoñako etxe-mediku ezaguna izan zena, Begoñako futbol taldeko medikua ere izan zen, baita zuzendaritza-batzordeko kide ere zenbait urtez, eta presidente 1950-51 eta 1951-52 denboraldietan.  1952ko Bizkaiko Kopan txapelduna izan zen Begoñako taldea.
[thumb|[Jesus Garai (1962)]]
Urte horietan Jesus Garai jokalari gazte-gaztetxoak Begoñako taldean jokatzen zuen. 1950ean, hogei urterekin, Athletic-era pasa zen eta Athleticen historiako defentsarik onenetakoa izango zen. Bartzelonan bost denboralditan jokatu zuen (1960-1965), eta gero beste bat Malagan.

1950eko hamarkadan 5 denboraldi eman zituen Hirugarren Mailan, 1953 eta 1958 artean.

## Uniforme 
* **Lehenengoa**: Zamarra txuri-urdina eta praka beltzak.
* **Bigarrena**: Zamarra gorria eta praka beltzak.

## Futbol Zelaia 
Mallona, 1947an irekia, Alde Zaharra eta Begoña artean kokatuta. http://maps.google.com/maps?f=q&hl=es&geocode=&q=Bilbao&ie=UTF8&ll=43.260862,-2.920132&spn=0.011063,0.015578&t=k&z=16&om=1. Beste futbol taldeek ere erabiltzen dituzte instalazioak.

## Datuak 
* **Denboraldiak Lehenengo Mailan**: 0
* **Denboraldiak Bigarren Mailan**: 0
* **Denboraldiak Bigarren B Mailan**: 0
* **Denboraldiak Hirugarren Mailan**: 5
* **Emaitzarik onena**: 4.a (Hirugarren Maila, 55-56 denboraldia)

## Azken urteak 
thumb|280x280px|Taldearen ezkutua Mallona zelaitik gertu pertsiana batean.

## Erreferentziak 
## Kanpo estekak
Bidehuts

**bIDEhUTS** zigilua, 2006an Lisabö, Anari, Inoren Ero Ni eta Hotel taldeko kideek sortutako diskoetxea da, Metaken itxieraren ostean, euren lanak argitaratzeko. Diskoetxe honen bidez, talde hauek, beraien materiala modu autogestionatuan kaleratzea lortu dute, inolako bitartekaririk gabe.

Lisabören *Ezlekuak* diskoa izan zen Bidehutsen lehen argitalpena, eta 2014ko martxoan, dagoeneko 30 erreferentzia argitaratuak zituen. Bidehutsen ibilbidean aipagarria da Mikel Laboaren omenez argitaratutako *Txinaurriak* diskoa (2010). Bidehutsek bultzatutako lan horretan Euskal Herriko hainbat rock talde eta bakarlarik hartu zuten parte, “Laboari ikasitako kantuak” moldatuz. Besteak beste, Ruper Ordorika, Ama Say, Borrokan, Berri Txarrak, Eten...

## Taldeak 
## Katalogoa 
## Erreferentziak 
## Kanpo estekak 
* Bidehuts zigiluaren webgunea
* Bidehuts zigiluaren bandcamp orrialdea
Ezin Izan

**Ezin izan** Donostiako (Gipuzkoa) hardcore taldea zen. Gaizkiñe, Perrera eta Barrakos bezalako taldeetan ibilitako jendearekin sortu zen 90ko hamarkadan.

1993ko apirilaren 24an, *Ezin Izan* maketa ekoitzi zuten, Buenavistako (Donostia) lokaletan. Ondoren, 1994an, *No poder ser* izenburuko binilozko singlea kaleratu zuten. Azkenik, 1998. urtean eta Cooperacion Records zigiluaren laguntzaz, *Nora goaz?* diskoa kaleratu zuten, 20 kantu bilduz, Último Resorte punk taldearen *Peligro social* edo Victim in Pain taldearen *Time is on my side* kanten bertsioak barne.

2000. urtean, taldea desegin zen arren, 2006an kontzertu batzuk emateko berriro elkartu ziren, beraien ibilbideari agur esateko. Zazpi urte hartan, Bad Brains, BAP!!, Pennywise eta SNFU bezalako taldeekin jotzeko aukera izan zuten.

## Taldekideak 
 Jabi - Ahotsa.
 Sani - Bateria.
 Pablo - Gitarra.
 Lander - Baxua.
### Lehenagoko taldekideak 
 Alberto Bocos - Baxua
 Miguelon - Baxua
 Alvaro - Bateria Kulu - Baxua.

## Diskografia 
 Maketa (Xunca Records, 1993).
 Ezin Izan (1995). EPa.
 Nora Goaz? (Cooperacion Records, 1998)

## Kanpo estekak
The Mask of Fu Manchu

***The Mask of Fu Manchu*** 1932an ekoiztutako abentura filma da Charles Brabin zuzendariak sinatua; Charles Vidorrek ere jardun zuen lanean, baina ez da ageri kredituetan. Boris Karloffek egiten du Fu Manchurena eta Mirna Loyk haren alabarena. Behialako Genghis Khan handiaren ezpata eta korazaren atzetik dabiltza istorioko pertsonaiak, ahalmen bereziak dituztelakoan. Fu Manchu doktorea Sax Rohmer idazleak sorturiko pertsonaia da, gaiztoetan gaiztoena, literatur pertsonaia landu eta bitxia, makina bat narraziotako protagonista. Film honetan, pertsonaiaren gainean egindako onenetako bat, Lewis Stone aktoreak gerora Indiana Jones irudikatzen duen antzeko heroia gorpuzten du.

## Aktoreak 
## Kanpo estekak 
* **imdb.com** **The Mask of Fu Manchu**
* **Fu Manchuren web gunea**
Allocebus trichotis

**Allocebus trichotis** bere generoko lemur espezie bakarra da. Cheirogaleidae familiako beste guztiak bezala Madagaskarren bizi da. Desagertzeko arriskuan dago, gehienez jota 1.000 ale baino ez direlako geratzen, baina blaiteke 100 ere izatea.
Anclyoceras

***Anclyoceras*** ongi ezagunak diren ammonite izeneko zefalopodoen artean genero fosil bat da. Kretazeoan bizi ziren, Barremiarrean, hau da, orain dela 130 milioi urtetik 125 milioi urtera gutxi gorabehera.
## Erreferentziak 
## Kanpo estekak
Bilbo Areto Futbol Kluba

**Bilbo Areto Futbol Kluba** Bilboko areto-futbol taldea da. 1985ean sortua, La Casilla Udal Pabilioian jokatzen du, 5.200 ikusleentzako tokia duena.

## Historia 
1984an sortu zen eta 1989an Nazional mailara igo zen, gaur egungo bigarren mailara. 2005ean lehen mailara igotzea lortu zuen baina 15. postuan gelditu eta bigarren mailara itzuli zen 2006an. 2009 arte bigarren mailan mantendu zen baina ordutik 3. mailan jokatzen du.

## Datuak 
2017-18 barne:
* **Denboraldiak 1. mailan**: 1
* **Denboraldiak 2. mailan**: 18
* **Denboraldiak 3. mailan**: 9
* **Ligako posturik onena**: Lehen mailan 15.a (2005-06)

## Kanpo estekak
Bergara Kirol Elkartea

**Bergara Kirol Elkartea** Bergarako kirol kluba da. 1952an sortua, futbol, eskubaloi, saskibaloi eta pilota sailak ditu.

## Historia 
*Deportivo Vergara* 1952an sortu zuten. 1958-59 denboraldian lehendabizikoz igo zuenetik 13 denboraldi eman ditu Hirugarren Mailan, azkenekoz 1999tik 2001era.

## Sailak 
Elkarteak futbol, eskubaloi, saskibaloi eta pilota sailak ditu. Lehen txirrindularitza, atletismo, igeriketa, xake eta boxeo sailak ere bazituen.

## Jokalari ezagunak 
* Jose Agustin Aranzabal "Gaztelu"

## Uniformea 
* **Lehenengoa:** Zamarra eta praka urdinak.

## Futbol Zelaia 
Agorrosin Futbol Zelaia 1951an ireki zuten, 800 ikusleentzako tokia eta 92x52 metro ditu.

## Datuak 
2024-25 denboraldia barne.
* **Denboraldiak Lehenengo Mailan**: 0
* **Denboraldiak Bigarren Mailan**: 0
* **Denboraldiak Bigarren B Mailan**: 0
* **Denboraldiak Lehen Federazioan**: 0
* **Denboraldiak Bigarren Federazioan**: 0
* **Denboraldiak Hirugarren Mailan**: 13
* **Denboraldiak Hirugarren Federazioan**: 0

### Azken urteak 
## Palmaresa 
* Gipuzkoako Ohorezko Erregionala (2): 1958, 1999

## Kanpo estekak
Manikeismo

thumb|150px|Apaiz manikeoak idazten VIII-IX. mende bitarteko eskuizkribu batean

**Manikeismoa** arima jainkoarena eta gorputza deabruarena dela aldarrikatzen zuen erlijio dualista izan zen. Mani edo Manes izeneko jakitun persiarrak sortu zuen 215-275. urteen bitartean, eta haren jarraitzaileei **manikeo** edo **manestar** izena eman zaie. Ongiaren eta Gaizkiaren arteko betiereko borrokan sinisten zuten manikeoek. Ongia eta gaizkia hastapen oinarrizko, berdin eta elkarren kontrakotzat onartzen ditu manikeismoak.

Manikeismoa Manes printzeak sortu zuen, Persian, III. mendean, eta ekialdera zabaldu zen; VII. menderaino izan zuen batez ere eragina. Kristautasunaren eta Zoroastroren erlijioaren ezaugarriak bateratu zituen. Manikeismoaren arabera, mundua bi printzipio betiereko eta kontrajarrik gidatzen dute, ongiaren printzipioak eta gaizkiaren printzipioak. Ongiaren printzipioa argitsua da; eta gaizkiarena, berriz, iluna. Gizakiak bere baitako alderdi argitsua (ongia) ondo ezagutu behar du, eta ongiarekin bizi behar du, hil ondoreneko salbazioa atzeman nahi badu. Eliza kristauak heresiatzat jo eta debekatu zuen, baina manikeoek kristauen esetsaldiak saihestu eta denbora askoan eutsi zioten beren erlijioari.

## Erreferentziak 
## Ikus, gainera 
* Dualismo

## Kanpo-estekak
Real Sociedad C

**Real Sociedad C** (aurrez *Berio Futbol Taldea*) Donostiako futbol taldea da, Errealaren hirugarren taldea. 1998an sortua, 2014an Gipuzkoako Ohorezko Erregionala irabazi eta Hirugarren Mailara igo zen.

## Historia 
*Berio Futbol Taldea* 1998an sortu zutenean, bertoko futbol zelaiaren izena hartu zuen. Juan Antonio Larrañaga entrenatzailea zuela, 2004an Hirugarren Mailara igo zuen. Bere jokalariak Lengokoak klubeko harrobitik hartzen ditu.

2014ko udan Berio Futbol Taldea akordio batera iritsi zen Real Sociedad-ekin, Berio txuri-urdinaren formakuntza estrukturaren parte izateko. 2015eko ekainean Beriok errealarekin akordio batera iritsi zen klub txuri-urdinaren filiala izateko.

2016an erabat sartu da Errealaren organigraman eta **Real Sociedad C** izena hartzeaz gain txuri-urdinez jantzita jokatu du.

## Aurreko uniformea 
Berio Futbol taldeak kolore berdeko uniformea zuen, detaile horiekin.

## Futbol Zelaia 
Berio Udal Futbol Zelaia Donostian http://maps.google.com/maps?f=q&hl=es&geocode=&q=Donostia&ie=UTF8&ll=43.307942,-2.017729&spn=0.011055,0.015578&t=k&z=16&iwloc=addr&om=1 1991an ireki zuten eta 105x65 metro ditu.

Batzuetan Lengokoak klubaren Cesar Benito futbol zelaian ere jokatzen du, Berion beste taldeak jokatzen dutelako, tartean Antiguoko, Munibe KT, Luberri KE, Sto.Tomas Lizeoa KE edo Ekintza KE.

## Datuak 
2024-25 denboraldia barne.
* **Denboraldiak Lehenengo Mailan**: 0
* **Denboraldiak Bigarren Mailan**: 0
* **Denboraldiak Bigarren B Mailan**: 0
* **Denboraldiak Lehen Federazioan**: 0
* **Denboraldiak Bigarren Federazioan**: 4
* **Denboraldiak Hirugarren Mailan**: 8
* **Emaitzarik onena**: 6.a (Hirugarren Maila, IV. Multzo 17-18 denboraldia)

### Mailak 
* 1998-2004: Erregional Maila.
* 2004-2005: Hirugarren Maila.
* 2005-2014: Erregional Maila.
* 2014-egun: Hirugarren Maila.

### Azken denboraldiak 
## Palmaresa 
* Gipuzkoako Ohorezko Erregionala (1): 2014.

## Erreferentziak 
## Kanpo estekak
Untza (erreka)

**Untza** Derioko (Bizkaia) erreka bat da. Zamudioko Untza mendian jaiotzen da, eta Asua ibaian isurtzen du ura, Derioko lurretan zehar 3 kilometro egin ostean. Untza Asuaren ibaiadar bat da, Basobaltza, Kantarazarra eta Preguntegi errekak bezala.

## Jakingarriak 
Untza Derioko mendi taldearen izena ere bada.

## Ikus, gainera 
* Asua ibaia

## Erreferentziak 
## Kanpo estekak 
*  Untza errekaren kokapena, Derioko udalaren webgunean.
Jose Elorrieta

**Jose Elorrieta Aurrekoetxea** (Loiu, 1951- ) euskal sindikalista da. ELA sindikatuko idazkari nagusia izan zen 1988. urtetik 2008ra.

Enpresa zientzietan lizentziatu zen Deustuko Unibertsitatean. 1970ean ELA sindikatuan militante sartu zen. 1977an Batzorde Exekutiboko kide hautatu zuten eta 1978an sindikatuaren komunikazioen bere esku utzi zuten. 1988ko azaroan idazkari nagusi izendatu zuten Alfonso Etxeberriaren ordez. 2008ra arte egon zen karguan, eta 2011an Politika zientzian doktoregoa lortu zuen EHUn.

## Kanpo estekak
Untza (mendia)

**Untza** Derioko (Bizkaia) mendi bat da. Haren tontorrak 214 metroko altitudea du. Berreaga mendilerroan dago. Untza erreka mendi honetan jaiotzen da, eta ondoren Asua ibaian isurtzen ditu urak.

## Ikus, gainera 
* Untza erreka

## Kanpo estekak
Kloratita (taldea)

## Historia 
**Kloratita**, 2003an Zorrotzan sortutako punk-rock musika taldea da. Hasiera batean, gustoko taldeen bertsioak egiten hasi ziren, baina pixkana-pixkana beraien kantu propioak ere sortzeari ekin zioten.

Euskal Herri osoan 50 kontzertu inguru eman ondoren, 2004an beraien lehen diska grabatu zuten Tala estudioetan(*Inoiz baino gehiago... *). Diskaz gain, liburuxka bat ere egin zuten.

2006an berriz, bigarren lana kaleratu zuten *Etikaz mintza gaitezen...* izenburupean. Diska grabatzeaz gain, DVD bat eta liburu bat ere kaleratu zituzten.

2007an oraingoz beraien azken lana den *Inoiz baino gehiago... komunismoa * diska kaleratu zuten. Disko honek, "Etikaz mintza gaitezen..." bigarren diskoko "Komunismoa" abestiaren bertsio luzea, "Inoiz baino gehiago..." lehenengo diskoko abestiak Gasteizko gaztetxean zuzenean grabatuak eta Venezuelari buruzko zenbait korte jasotzen ditu. Diskoak, Venezuelako Sontizon taldearen "A cada 11 le llega su 13" diskoarekin batera "Gora Venezuela sozialista! Gora Euskal Herria sozialista" disko bikoitza osatzen du.

Beraien lan propioez gain, hainbat bildumetan ere parte hartu dute Kloratitakoek. Hala nola, AHTaren aurkako bildumetan edo Gazte Mugiko bildumetan.

## Taldekideak 
 Alberto - Ahotsa.
 Iraitz - Ahotsa.
 Gaizka - Bajua.
 Saul - Bateria.
 Ekaitz - Gitarra.
## Diskografia 
### Diskoak 
 Inoiz baino gehiago... (MusikHerria, 2004). CD eta liburua.
 Etikaz mintza gaitezen... (MusikHerria, 2006). CD, DVD eta liburua.
 Inoiz baino gehiago... komunismoa (MusikHerria, 2007).
### Bildumetako partehartzeak 
 "Espetxetik" abestia Gazte Mugiko CD bilduman (2005).
 "Gu geu izateko..." abestia Euskal Herriko I. Okupazio kongresuko *Erradikala izan sistema honen kontra* CD bilduman (2005).
 "Gazte eta Errebelde" abestia *Gazte eta Errebelde* CD bilduman (2005).
 "Makina zikina" abestia *Kriminalizazioare EZ!* CD bilduman(2005).
 "Historia ez da bukatu..." abestia *MusikHerria 1. bilduma* CD bilduman (2005).
 "Alienaziorako hitzak" abestia *Urtez urte sokak apurtuz* CD bilduman (2006).
 "Ama lurra" abestia *AHT eta beste proiektu txikitzaileak gelditu* CD bilduman (2006).
 "Etika" abestia Musikagidako CD bilduman (2006).
 "Komunismoa" abestia *Etxe hutsak okupatuz, eskubideak gauzatu* CD bilduman (2007).

## Ikus, gainera 
* Euskal Herriko musika garaikidea
* Bilboaldeko musika taldeak

## Kanpo estekak 
 Kloratitaren webgune ofiziala
 MusikHerria diskoetxearen webgunea
Aiartza erreka (Asua)

**Aiartza erreka** Loiuko Aiartza auzoan jaiotzen den erreka. Loiu utzi eta Derio osoa zeharkatu ondoren Asua ibaian isurtzen ditu urak.

## Ikus, gainera 
* Untza erreka

## Kanpo estekak 
*  Aiartza erreka eta inguruari buruzko webgunea.
Oiartzungo Cavaillé-Coll organoarentzako musika

**Oiartzungo Cavaillé-Coll organoarentzako musika** Oiartzungo Pagoarte elkarteak 2007an argitaratu zuen disko bikoitza da.

Gorka Cuesta, Ramon Lazkano, Peio Zabalette eta Loïc Mallié konpositoreen lanek osatzen dute diskoa. Konposizio horiek Oiartzungo elizako Cavaillé-Coll organoaren soinura egokitu zituzten.

## Kanpo estekak 
* Jose Ignazio Ansorenak *Oiartzungo Cavaillé-Coll organoarentzako musika* diskoari egindako kritika *Argia* astekarian
Body, Mind and Soul

**Body, Mind and Soul** Malawiko musika taldea da.

Taldeak *Voodjazz* estiloa lantzen du eta 2007an Music Crossroads Southern Africa lehiaketa irabazi zuen; horren ondotik Europan zehar bira egin zuten.

## Kanpo estekak 
*  Body Mind and Soul taldeari egindako elkarrizketa *Argia* astekarian.
*  Musika taldeari buruzko webgunea.
Kitzikazank

**Kitzikazank** Amikuzeko antzerki talde amateurra da, 2004 urtean sorturikoa. Mattin Irigoienen zuzendaritzapean zazpi aktorek osatzen dute: Aña Arregi, Amaia Elixerri, Laida Harluxet, Battit Kastillon, Iban Lamark, Pettan Prebende eta Maitena Thikoipe.

2008an Euskal Herriko hainbat herritan *Loreak mendian, ondarkinak lurpean eta bideak gainean* antzezlana plazaratu zuten. Hainbat bertsolarik ere hartu izan zuten parte Kitzikazank talderen emanaldietan, hala nola, Maialen Lujanbio, Andoni Egaña, Uxue Alberdi, Amets Arzallus, Jesus Mari Irazu, Iñaki Zelaia, Sustrai Kolina, Kristine Txoperena, Ekhi Erramundegi, Jon Martin, Patxi Iriart eta Xiberoko Bertso Eskolako kideek.

## Antzezlan batzuk 
* *Loreak mendian, ondarkinak lurpean eta bideak gainean*
* *Behelaino*
* *Libertimendua*
* *Gu ta gutarrak*

## Goiburuko 
* Kitzikazanken *Loreak mendian, ondarkinak lurpean eta bideak gainean* antzezlanari buruzko erreportajea *Argia* astekarian.

## Ikus, gainera 
* Euskal Herriko antzerki taldeen zerrenda

## Kanpo estekak
Norma Editorial

**Norma Editorial** Europako komiki arloko argitaletxerik garrantzitsuenen artean dago. 1977an sortu zuten, eta gaur egun 300 bat lan argitara ematen dute urtero, 2 milioi inguru alerekin.

Egile europarren artean, Jodorowsky, Moebius, Hugo Pratt edo Miguelanxo Prado bezalakoen lanak argitaratu izan dituzte. 1990eko hamarkadan, bestela, Frank Miller edo Alan Moore moduko egile amerikarren lanak ere kaleratzen hasi ziren. Orduan ere hasi ziren mangaren esparruan sartzen, gaur egun arreta berezia emanez.

Bartzelonan daukate egoitza eta liburudenda nagusia, Eixampleko barrutian.

## Kanpo estekak 
*  Normaren webgunea
Untxi Zuria (pertsonaia)

**Untxi Zuria** *Aliceren abenturak Lurralde Miresgarrian* liburuko pertsonaia bat da. Untxi Zuria jaka eta txalekoa janzten agertu zen lehen kapituluan eta Aliceren ondoan korrika pasatu zen bere patrikako erlojuari begiratzen eta zera esaten: *"Jainkoa! Jainkoa! Beranduegi iritsiko naiz!"*. Jakin-minez, Alicek untxi gordelekuraino jarraitu zion.

Untxi Zuria azken bi kapituluetan ere agertu zen, Errege eta Bihotzetako Erreginaren heraldo moduan.

Kultura herrikoian, Untxi Zuria sinbolo bihurtu da, non “Untxi Zuriari jarraitu" esaldiak norbaiti edo zerbaiti itsuki jarraitzearen esanahia duen, beti ere abentura eta aurkikuntzak gertatzen direlarik.

## Kanpo estekak
Eako poesia egunak

**Eako poesia egunak** uztaileko asteburu batean Ean (Bizkaia) 15 urtez antolatu diren poesiaren inguruko jardunaldiak izan dira. Herriari Emon Arnasa elkarteak antolatu ditu jardunaldiok auzolanean. Parte hartzaileen artean, Koldo Izagirre, Itxaro Borda, Jose Luis Otamendi, Castillo Suarez, Iñigo Aranbarri, Irati Jimenez, Eider Rodriguez eta Katamalo taldea egon dira, beste askoren artean.

2004an antolatu ziren aurreneko aldiz, Gabriel Arestiren omenez, eta 2018an azkenekoz.

## Gabriel Aresti Ean 
Idazle bilbotarrak 1974ko uda Bizkaiko kostaldeko herri honetan igaro zuen, gaixorik zegoelarik, Kurtxia auzoan hain zuzen ere. Bertan zela idatzi zituen 'Eako koplak' eta 'Enaden begiak' poemak. 2004ko uztailean, herriko seme kutun izendatu zuten Ean.

## Ikus, gainera 
* Euskal literatura

## Kanpo estekak 
*  Eako poesia egunen webgunea
*  Eako poesia egunei buruzko artikulua *Argia* astekarian
*  "Gabriel Aresti Eako seme kutun izendatu dute" (Berria).
*  "Eako Poesia Egunik ez da egingo gehiago" (Berria).
Bruno Villarreal Kirol Elkartea

**Bruno Villarreal Kirol Elkartea** Gasteizko futbol taldea da. 1991an sortua, Arabako Erregional Preferentean ibili zen eta 2010an desegin zen taldea.

## Historia 
*Sociedad Deportiva Bruno Villarreal* Errota-Coronacion auzoko futbol taldea da. Izena bertoko Bruno Villarreal kaletik hartua da, Bruno Villareal arabar jeneralaren omenezkoa.

Bruno Villarreal beti Erregional Mailan izan da, 2004an urte batez Hirugarren Mailara igo arte. 2010an desegin zen taldea diru arazoak zirela eta.

## Uniforme 
* **Lehenengoa**: Zamarra txuri-gorria eta praka urdinak.

## Futbol Zelaia 
Bruno Villarrealek Arriaga-Lakuako Lakua futbol zelaian http://maps.google.com/maps?f=q&hl=es&geocode=&q=Vitoria-Gasteiz,+Alava,+Pa%C3%ADs+Vasco,+Espa%C3%B1a&sll=37.0625,-95.677068&sspn=48.909425,63.808594&ie=UTF8&cd=1&mpnum=0&ll=42.856266,-2.695009&spn=0.005568,0.007789&t=k&z=17&om=1 jokatzen du, 104x64 metro dituena.

## Datuak 
* **Denboraldiak Lehenengo Mailan**: 0
* **Denboraldiak Bigarren Mailan**: 0
* **Denboraldiak Bigarren B Mailan**: 0
* **Denboraldiak Hirugarren Mailan**: 1
* **Emaitzarik onena**: 20. (Hirugarren Maila, IV. Multzo 04-05 denboraldia)

## Kanpo estekak
Editorial Bruguera

**Editorial Bruguera** Espainiako komiki arloko argitaletxerik garrantzitsuen eta beteranoena da. 1910ean Juan Bruguera Teixidorrek sortu zuen Bartzelonan "El Gato Negro" izenarekin. 1939an sortzaileen semeek aldatu zuten enpresaren izena, gaur egungoa emanez.

"Pulgarcito", "El DDT" eta "Tío Vivo" haur-aldizkariak argitaratu zituzten, eta eleberri erromantikoen esparruan "Corín Tellado" eta western generoko "Marcial Lafuente Estefanía" sorta.
Bestela, abentura lan ezagunak izan ziren "El Cachorro" eta "Capitán Trueno" ere bai.

Egile ezagunen artean Jose Escobar ("Zipi eta Zape" eta "Carpanta"), Francisco Ibañez ("Mortadelo eta Filemon", "13, Rue del Percebe" edo "El botones Sacarino") eta Manuel Vázquez ("Las Hermanas Gilda" eta "Anacleto, Agente Secreto").

1980ko hamarkadan krisialdiak enpresa jo zuen, eta 1986an itxi behar izan zuten, 75. urteurrena bete berria zutela. Azkenik, 2006an argitaratezari ekin zioten berriro, "Grupo ZETA" taldeak sustaturik eta "Ediciones B"ren barruan.

## Kanpo estekak 
* Bruguerako komikiei buruz
* Ediciones B
TBO

**"TBO"** gaztelaniazko komikien astekari arrakastatsua izan zen, 1917tik 1998ra etenaldiekin Espainian argitaratua eta Arturo Suárez asturiarrak Bartzelonan sortua.

Espainiako Gerra Zibilaren garaian, komiki aldizkaririk irakurriena izan zen. 1983 arte Buigas, Estivill eta Viña izan ziren argitaratzaileak eta, horren ondoren, Editorial Bruguera (1986 arte) eta "Ediciones B" 1988tik amaiera arte arduratu ziren.

*"Tebeo"* hitza komikiaren sinonimoa da gaur egun, eta aldizkari honetan jatorria dauka.

## Istorio ezagunak 
Istorio sorta ezagunen artean *"La familia Ulises"*, *"Los grandes inventos del TBO"*, *"Josechu el vasco"* eta *"Tontolín de Tarrascon"* egon ziren.

## Kanpo estekak 
*  TBOri buruzko webgunea
Sociedad Cultural Deportiva Durango

**Sociedad Cultural Deportiva Durango** Durangoko futbol taldea da, 1919an sortua. Gaur egun hirugarren federazioan dabil.

## Historia 
1919an baziren Duragoko Ezkurdiosten jokatzen zuten hainbat kirol talde: Anbotomendi, Ederrori, Margarita, Arrastraka, Danok Bat eta Tabira. Denek bat egitea erabaki zuten eta Iurretan zelai bat egin zuten, Ertzimingogane. 1922-23 denboraldian hasi zen Bizkaiko ligan jokatzen eta 1925ean San Fauston futbol zelai berria egin zuten.

1943-44 denboraldian Hirugarren mailara igo zen eta bertan Zaragoza, Indautxu eta Numancia bezalako taldeekin aritu zen 1947 arte. 1949an Tabira futbol zelaia estrainatu zuen. 1954an berriz igo zen hirugarren mailara eta 1961 arte egin zuen bertan.

1984an hirugarren mailara itzuli eta 1986an Bigaren B mailan egin zuen debuta. Bost denboraldi egin zituen bertan, emaitzarik onena 1989-90eko 6. postua izan zuen.

Ordutik hirugarren mailan izan da, 2005-06 denboraldian bigarren B mailan egin zuen urtea ezik. 2018an Hirugarren mailan txapeldun geratu zen eta berriz igo da bigarren B mailara.

## Futbol zelaia 
Durangoko Tabira futbol zelaiak 106x 64 metro eta 500 ikusleentzako tokia du.

## Datuak 
2024-25 denboraldia barne.
* **Denboraldiak Lehenengo Mailan**: 0
* **Denboraldiak Bigarren Mailan**: 0
* **Denboraldiak Bigarren B Mailan**: 7
* **Denboraldiak Lehen Federazioan**: 0
* **Denboraldiak Bigarren Federazioan**: 0
* **Denboraldiak Hirugarren Mailan**: 32
* **Denboraldiak Hirugarren Federazioan**: 4
* **Emaitzarik onena**: 6. (Bigarren B Maila, 89-90 denboraldia)

### Azken denboraldiak 
## Palmaresa 
* Hirugarren Maila (3): 1983, 1987, 2018
* Ategorri trofeoa(1): 1976

## Erreferentziak 
## Jokalari ezagun ohiak 
* Imanol Etxeberria
* Txetxu Gallego
* Victorio Unamuno
* Isaac Oceja
* Francisco Gárate 
* Luis Zabala
* Carlos Garcia Garcia
* Jon Morcillo
* Unai Egiluz
* Ekain Zenitagoia
* Unai Elgezabal

## Lehen taldea denboraldika 
Cultural Durango 2018-2019

## Kanpo estekak 
Weborria
Cheshire Katua

**Cheshire Katua** *Aliceren abenturak Lurralde Miresgarrian* liburuko pertsonaia bat da. Agertu eta desagertzen zen hala nahi zuenean, eta Alice entretenitu zuen bere elkarrizketa filosofikoekin. Bihotzetako Erreginak Aliceri burua mozteko agindua eman zuenean, bere burua bakarrik agerrarazi zuen. Erreginak, orduan, katuari ere burua mozteko agindua eman, baina gorputza desagertuta zuenez gero, borreroak ez zuen zer egin jakin. Halaber, pixkanaka desagertu ahal zen, irrifarre handi bat geratu arte.

## Kanpo estekak
Deustu Kirol Elkartea

thumb|250px|1947ko taldea.
**Deustu Kirol Elkartea** Deustuko futbol taldea da. 1913an sortua, egun Bizkaiko Ohorezko futbol mailan ibili da azken urteetan baina 2015ean Hirugarren Mailara igo da.

## Historia 
*Sociedad Deportiva Deusto* 1913an sortu zuten, Deustu Bilboko auzo bihurtu baino 12 urte lehenago, antzinako *Club Union Fortuna-Deusto F.B.C* desagertu zen urte berean.

1920ko hamarkadan Bizkaiko talderik indartsuenetariko bat zen Athletic Club eta Getxoko Arenas taldeekin batera.

1950eko hamarkadan Deustuko Unibertsitatearekin ituna sinatu ondoren, *Deusto-Universidad* izena hartu eta Hirugarren Mailan jokatu zuen. Hantxe eman zituen 10 denboraldi: 1956 eta 1963 artean, 1964-65 denboraldia eta 1966 eta 1968 artean.

Berriro 1979tik 1985ra Mailara itzuli zen eta 1979 eta 1982 artean Espainiako Futbol Errege Kopa jokatu zuen.

## Uniformea 
* **Lehenengoa**: Zamarra gorria eta praka txuriak.
* **Bigarrena**: Zamarra urdinak eta praka urdinak.

## Futbol Zelaia 
Deustuko Etxezuri futbol zelaian jokatzen du, 2005ean irekia eta Ibarrekolandatik gertu kokatuta. http://maps.google.com/maps?f=q&hl=es&geocode=&q=Deusto&sll=43.221753,-2.724288&sspn=0.011071,0.015578&ie=UTF8&ll=43.272128,-2.957082&spn=0.011061,0.015578&t=k&z=16&iwloc=addr&om=1 Futbol zelai honek 100x61-ko dimentzioak ditu.

## Datuak 
2024-25 denboraldia barne.
alt=Play-offeko Deustu-Vitoria partiduaren hamaikakoa.|thumb|249x249px|Deustuko 2022-2023 denboraldiaren play-offeko lehendabiziko hamaikakoa.
* **Denboraldiak Lehenengo Mailan**: 0
* **Denboraldiak Bigarren Mailan**: 0
* **Denboraldiak Bigarren B Mailan**: 0
* **Denboraldiak Lehen Federazioan**: 0
* **Denboraldiak Bigarren Federazioan**: 0
* **Denboraldiak Hirugarren Mailan**: 22
* **Denboraldiak Hirugarren Federazioan**: 4
* **Emaitzarik onena**: 4. (Hirugarren Maila, 58-59 eta 81-82 denboraldiak)

## Ibilbidea 
## Kanpo estekak
Zipi eta Zape

**"Zipi eta Zape"** (*"Zipi y Zape"* jatorrian) gaztelaniazko inoizko komiki sortarik arrakastatsuenetarikoa da, Jose Escobar bartzelonarrak 1950eko hamarkadaren amaieran sortutakoa. Izan ere, Francisco Ibañez hirikidearen "Mortadelo eta Filemon" ondoren, Espainian egindako komiki lanik itzuliena da.

Pertsonaia nagusiak "Zipi" eta "Zape" anaia bikiak dira, eta izena hartzen dute *"zipizape"* hitzatik, "nahaste-borraste" edo "iskanbila" esan nahi duena. Euskaraz 1960ko hamarkadan argitaratu ziren haien istorioak, Pan-pin aldizkarian *Peru eta Txomin* izenekin.

## Pertsonaiak 
Bikoteaz gain, "Don Pantuflo" (umeen aita eta Filatelia eta Colombofiliaren katedratikoa), "Doña Jaimita" (ama eta etxekoandre sufritzailea), "Peloto" (klaseko lausengaria eta bikien etsaia), "Lechuzo" (Pelotoren laguna), "Sapientín" lehengusu azkarra, "Miguelita" izeba, "Los señores Plómez" (gurasoen lagun astunak eta bisitari desegokiak) eta "Don Minervo" (irakasle zorrotza).

## Kanpo estekak
Akeloo ibaia

**Aspropotamos ibaia** (literalki "ibai zuria") edo **Akeloo ibaia** (, ), hau baitzen Antzinatean zuen izena, Grezia iparmendebaldeko ibai bat da, 217 kilometroko luzera duena. Antzinatean, Etolia eta Akarnaniaren arteko muga eratzen zuen. Bere izpiritua, greziarrek, Akeloo ibai-jainkoa bezala gurtzen zuten.

Ibaiak, bere iturburua Pindo mendilerroan du, Lakmos menditik gertu, Trikalako prefekturan, 2295 metroko garaieran. Greziako ibairik luzeenetako bat da, Epiroko Arta eta Tesaliako Trikala eta ondoren Karditsaren arteko muga administratiboarekin nahasten da. Itsaso Jonikoan itsasoratzen da, eta, zati batean, Patrasko golkoan, Messolonghiko aintziraren bidez, izen bereko hiriaren mendebaldean.

1960tik ekoizpen hidroelektrikorako erabiltzen da.

## Kanpo estekak
Bihotzetako Erregina

**Bihotzetako Erregina** *Aliceren abenturak Lurralde Miresgarrian* liburuko pertsonaia bat da. Oso jenio txarreko karta ingeles bat zen. Edonori burua mozteko agindua ematen zuen etengabe.

## Kanpo estekak
Elgoibar Kirol Kluba

**Elgoibar Kirol Kluba** Elgoibarko futbol taldea da. 1917an sortua Ricardo Astigarraga, Rufino Unzueta, Demetrio Vallejo eta Juan Belokiri esker, egun Gipuzkoako Ohorezko Erregionalean dabil.

## Datuak 
2024-25 denboraldia barne.
* **Denboraldiak Lehenengo Mailan**: 0
* **Denboraldiak Bigarren Mailan**: 0
* **Denboraldiak Bigarren B Mailan**: 3
* **Denboraldiak Lehen Federazioan**: 0
* **Denboraldiak Bigarren Federazioan**: 0
* **Denboraldiak Hirugarren Mailan**: 28
* **Denboraldiak Hirugarren Federazioan**: 0

### Azken urteak 
## Palmaresa 
* Hirugarren Maila (2): 1956, 1957

## Futbol Zelaia 
250px|thumb|Mintxeta estadioa.
Hasieran talde elgoibartarra Azkubeko futbol zelaian aritzen zen, San Roken kokatua. 1925eko apirilaren 12an Lerun futbol zelaia inauguratu zuten eta bertan jokatu zituzten partidak 1993. urtera arte. Azkenik, egungo futbol zelaia, Mintxeta. 1993. urtean inauguratua 4.000 ikusleentzako tokia du. Zelai honetaz gain 6 kaleko atletismoko pista bat dago zelaia inguratzen duelarik, bi igerileku, gimnasioa eta tenis kantxa bat.

## Taldeko jokalari ezagunak 
* Fernando Ansola
* Jose Arakistain
* Markel Bergara
* Juan Cruz Sol
* Joseba Etxeberria
* José Luis González Vázquez
* Zuhaitz Gurrutxaga
* Ricardo Suárez
* Iban Zubiaurre

## Entrenatzaile ezagunak 
* Jagoba Arrasate

## Kanpo estekak 
* Weborria: http://www.cdelgoibar.com
* Twitterra: @CDELGOIBAR
Sonbrailugilea

**Sonbrailugilea** *Aliceren abenturak Lurralde Miresgarrian* liburuko pertsonaia bat da. **Sonbrailugile Eroa** bezala da ezagunagoa da, baina Lewis Carrollen idazlanean inoiz ez zaio horrela deitzen. Nahasketa zeratik dator: Cheshire Katuak Aliceri ohartarazi zion Sonbrailugilea erotuta zegoela. Halaber, Sonbrailugilea agertzen zen kapituluak *"Tealdi eroa*" izenburua du.

## Kanpo estekak
Erandio Klub Kirol Elkartea

**Erandio Klub Kirol Elkartea** Erandioko futbol taldea da. 1915ean sortua, egun Bizkaiko Ohorezko mailan dabil baina bi aldiz Espainiako futbol ligako bigarren mailan aritu zen.

## Historia 
*SD Erandio Club* 1915ean sortu zuten. Klubaren urrezko aroa 1930 eta 1940ko hamarkadak eta 1950eko hamarkadaren hasiera zen.

1932an Afizionatuen Espainiako txapelketako finala jokatu eta galdu egin zuen baina hurrengo urtean txapelduna izan zen. Gerra Zibilaren ondoren, 1939-40 denboraldian, Bigarren Mailan jokatu zuen eta 6.a izan arren, jaitsi zen mailaren berrantolaketa handi bat egin baitzen. 1949an berriz igo zen baina 14. gelditu eta maila galdu zuen.

Gero, urte asko eman zituen Hirugarren Mailan, 1981ean Bigarren B Mailara igo arte. 1982an lorturiko 7. postua izan zen onena, hurrengo urteetan ez baitzuen hau hobetzerik lortu. 1985ean maila galdu zuen. Ordutik lau urte baino ez ditu egin hirugarren mailan eta Bizkaiko Ohorezko mailako ohiko taldea izan da.

## Uniformea 
* **Lehenengoa**: Zamarra txuri-urdinak eta praka urdinak.

## Futbol Zelaia 
Ategorri Berriak, 1967an irekia, 2.500 ikusleentzako tokia du. http://maps.google.com/maps?f=q&hl=es&geocode=&q=Erandio&sll=43.235636,-2.896507&sspn=0.005534,0.009978&ie=UTF8&ll=43.300564,-2.972113&spn=0.005528,0.009978&t=k&z=17&om=1

## Ereserkia 
*¡Aupa Erandio!*, 1965ean moldatu zuten klubaren 50. urteurrena zela eta.

## Datuak 
2024-25 barne:
* **Denboraldiak Lehenengo Mailan**: 0
* **Denboraldiak Bigarren Mailan**: 2
* **Denboraldiak Bigarren B Mailan**: 4
* **Denboraldiak Lehen Federazioan**: 0
* **Denboraldiak Bigarren Federazioan**: 0
* **Denboraldiak Hirugarren Mailan**: 39
* **Denboraldiak Hirugarren Federazioan**: 0
* **Emaitzarik onena**: 6. (Bigarren Maila, 39-40 denboraldia)

## Palmaresa 
* Hirugarren Maila (1): 1945

## Azken urteetako ibilbidea 
## Jokalari ezagunak 
* Telmo Zarra
* Venancio Perez
* Antonio Gorriaran
* Sabin Bilbao

## Palmaresa 
* Afizionatuen Espainiako futbol txapelketa (1): 1933.
* Bizkaiko amateur txapelketa (14): 1931, 1932, 1933, 1934, 1935, 1942, 1944, 1973, 1974, 1975, 1976, 1977, 1978 eta 1979. Titulu gehien lortutako kluba da.

## Erreferentziak 
## Kanpo estekak 
* ErandioClub.org